CELEX: 62011CN0252
Language: fi
Date: 2011-05-23 00:00:00
Title: Asia C-252/11: Ennakkoratkaisupyyntö, jonka Krajský súd v Prešove (Slovakia) on esittänyt 23.5.2011 — Erika Šujetová v. Rapid life životná poisťovňa, as

10.9.2011   
            
            
               FI
            
            
               Euroopan unionin virallinen lehti
            
            
               C 269/22
            
         Ennakkoratkaisupyyntö, jonka Krajský súd v Prešove (Slovakia) on esittänyt 23.5.2011 — Erika Šujetová v. Rapid life životná poisťovňa, as
   (Asia C-252/11)
   2011/C 269/41
   Oikeudenkäyntikieli: slovakia
   
      Ennakkoratkaisua pyytänyt tuomioistuin
   
   Krajský súd v Prešove
   
      Pääasian asianosaiset
   
   
      Kantaja: Erika Šujetová
   
      Vastaaja: Rapid life životná poisťovňa, as
   
      Ennakkoratkaisukysymykset
   
   
               1)
            
            
               Ovatko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohta ja 7 artiklan 1 kohta esteenä sellaisen kansallisen säännöksen soveltamiselle, jonka mukaan vain tuomioistuimella, jonka tuomiopiirissä välitystuomioistuin sijaitsee tai välimiesmenettely käydään välityssopimuksen tai välityslausekkeen perusteella, on alueellinen toimivalta tutkia välitystuomio, jos kyseinen tuomioistuin katsoo, että tällainen välityssopimus tai välityslauseke on kyseisen direktiivin 3 artiklan 1 kohdassa tarkoitettu kohtuuton ehto?
            
         
               2)
            
            
               Mikäli ensimmäiseen kysymykseen vastataan kieltävästi: ovatko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohta ja 7 artiklan 1 kohta esteenä sellaisen kansallisen säännöksen soveltamiselle, jonka mukaan tuomioistuimen on, jos se kumoaa välitystuomion, jatkettava pääasian (eli asian, joka saatettiin alun perin välitystuomioistuimen käsiteltäväksi) käsittelyä tutkimatta uudestaan, onko sillä alueellinen toimivalta tässä asiassa, siitä huolimatta, että jos kyseinen kuluttajaa koskeva asia olisi saatettu alun perin yleisen tuomioistuimen eikä välitystuomioistuimen käsiteltäväksi, kuluttajan kotipaikan tuomioistuimella olisi ollut menettelyssä alusta asti alueellinen toimivalta?
            
         
      (1)  EYVL L 95, s. 29.